วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
3 ธ.ค. 2558

ภาครวมตลาดภาคเช้า
ดัชนี SET ช่วงเช้าปิดลบ 1,329.25 จุด(-10.20 จุด,-0.76%) กรอบ 1327-1339 มูลค่าการซื้อขาย  19,250.828 ล้านบาท เรียงลำดับมูลค่าการซื้อขาย COMM FOOD ICT ENERG CONMAT BANK CONS TRANS ตามลำดับ
ตลาดภูมิภาคปรับลง [Nikkei225-0.22%][FBMKLCI -0.16%][HSI -0.27%][SSE +0.59%][TAIEX -0.02%] จากกระแสการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมเดือนธ.ค.นี้ และการติดตามผลการประชุมของธนาคารกลางยุโรป (ECB) คืนนี้ รวมทั้งการประชุมโอเปคในวันพรุ่งนี้ สำหรับข้อมูลเศรษฐกิจที่ได้มีการเผยแพร่ในวันนี้ ได้แก่ ดัชนีผู้จัดการฝ่ายจัดซื้อ (PMI) ภาคบริการของจีน ซึ่งมาร์กิตจัดทำร่วมกับไฉซิน ลดลงแตะ 51.2 ในเดือนพ.ย. จาก 52.0 ในแดือนต.ค. ดัชนีขยับลงเล็กน้อยบ่งชี้ว่าเศรษฐกิจมหภาพได้ปรับตัวสู่การขยายตัวอย่างมีเสถียรภาพ และโครงสร้างทางเศรษฐกิจกำลังปรับตัวดีขึ้น
ธนาคารกลางสหรัฐ เปิดเผยในรายงานสรุปภาวะเศรษฐกิจ (Beige Book) ระบุมุมมองบวกโดยทั่วไปเกี่ยวกับภาวะเศรษฐกิจทั่วประเทศ โดยการใช้จ่ายของผู้บริโภค ซึ่งคิดเป็นสัดส่วน 2 ใน 3 ของเศรษฐกิจ เพิ่มขึ้นในเกือบทุกภูมิภาค ตลาดที่อยู่อาศัยปรับตัวดีขึ้น ความต้องการเงินกู้เพิ่มขึ้น และตลาดแรงงานอยู่ในภาวะตึงตัวเล็กน้อย อัตราค่าจ้างโดยรวมทรงตัวไปจนถึงปรับเพิ่มขึ้น และราคาโดยทั่วไปอยู่ในระดับทรงตัว
IMPACT(+) DTAC DELTA SCB TU KTB KBANK GLOW BH DIF EGCO LPN KKP HANA AAV SSI TCAP S THCOM  
IMPACT(-) CPALL BAY BDMS ADVANC BJC HMPRO CK INTUCH TOP EA CENTEL DNA ITD BLA TRUE
 
แนวโน้มตลาดและหุ้นที่น่าสนใจ
ซื้อระยะสั้นเล่นรอบ แนวรับ 1,323 จุด แนวต้าน 1,333/1,345 จุด
แนวโน้มภาคบ่ายเชิงเทคนิค: ระดับดัชนีปรับตัวลงปิดจุดต่ำ แท่งเทียนสีดำยาวและอยู่ห่างSMA5วันมาก แสดงถึงการPanic ระยะสั้น มีแนวรับ 1,323 จุดเป็นจุดพิจารณาซื้อเล่นรอบ แนวต้าน 1,333 จุด ผ่านได้ คาดทดสอบ 1,345 /1,350จุด
 
PTTGC (ราคาปิดภาคเช้า 52.25)
ซื้อระยะสั้นบริเวณแนวรับ 52.50-51.50 บาท แนวต้าน 53.25 บาทผ่านเป็น Buy, การเรียงตัวแท่งเทียน ยังคงปรับตัวลงตามSMA5วันที่ทำหน้าที่เส้นแนวต้านขาลง ระยะสั้นมีGAPแนวรับ 52.50-51.50 บาทเป็นจุดพิจารณาซื้อเล่นรอบระยะสั้น
 
BMCL (ราคาปิดภาคเช้า 2.00)
แนะนำซื้อ ราคาสามารถยืนเหนือแนวรับสำคัญ 2.00 บาทได้ต่อเนื่อง พร้อมมีปริมาณการซื้อขายในสัปดาห์ที่โดดเด่น มีโอกาสปรับขึ้นทดสอบ 2.20/2.38 บาท    
 
ข่าวภาคเช้า (IQ)
– DRT ตั้งเป้ารายได้ปี 59 โตไม่ต่ำกว่า 5% จากปีนี้คาดใกล้เคียงปีก่อน  
– TSE จับมือพันธมิตรผุดโรงไฟฟ้าพลังงานแสงอาทิตย์ในญี่ปุ่นเพิ่มอีก 17 MW  
– ม.หอการค้า เผยดัชนีความเชื่อมั่นผู้บริโภค พ.ย.อยู่ที่ 74.6
– AAV คาดปี 59 อัตรากำไรสุทธิสูงขึ้นเป็น 10-12% จาก 10% ปีนี้  
– ACD คาดรับรู้รายได้คอนโดฯออริจินส์ ต้นปี 59 หากผถห.อนุมัติซื้อในม.ค. 
– ADVANC คาดใช้งบลงทุนพัฒนาโครงข่าย 4G เบื้องต้น 14,520 ล้านบาท 
– CWT ศึกษาซื้อหุ้น 20%กิจการแปรรูปไม้ยูคาฯหวังนำเปลือกไม้ป้อนโรงไฟฟ้าชีวมวล  
– กบง. มีมติตรึงราคา LPG เดือน ธ.ค.ที่ระดับเดิม 22.29 บาท/กก.     